Craiova Live

BierBazaar Yard Sale
2026-04-25 10:00 - 2026-04-26 18:00 (Europe/Bucharest) | Biergarten, Str. Fraţii Buzeşti nr. 18, Craiova, Dolj, 200381, România
Trecu destul de la tradiționala ghiftuire și binecuvântatele cadouri noi de Paște. Așa că zic să ne gândim nițel și la planeta asta mică și frumoasă care ne îndură de atâta amar de vreme, consumând mai mult decât ne trebuie, aruncând ce alții ar dori să aibă.
„Recycle Reuse Reduse – There Is No Planet B” este sloganul sub care se organizează, de doi ani, yardsale-ul BierBazaar, la fiecare schimbare de sezon.
Pe 25 și 26 aprilie, adică fix weekend-ul viitor, ne revedem la ediția de primăvară 2026! La Biergarten Craiova, of course
Nu știi dacă și de ce să vii? Îți spunem noi: dacă acum 10-20 de ani strâmbai din nas gândind că nu te-ai putea afișa niciodată în lume cu un tricou la mâna a doua, ei bine, astăzi ai fi la modă și ai face ravagii pe tik-tok cu o asemenea faptă de promovare a sustenabilității și a unui stil de viață eco-friendly, transformând vânzarea/debarasarea/cumpărarea de lucruri pe care nu le mai folosești/folosite într-o acțiune cu impact pozitiv asupra mediului . Convingător, nu??
Plus că atmosfera de la Bier n-are egal Plus că berea e cea mai bere, iar muzica – cea mai muzică
Dacă există doritori să participe ca vânzători, apelați numărul din foto. N-ar mai fi locuri. Dar, pentru o faptă bună, sigur ne putem înghesui nițel
Pentru vizitatori și clienți: vă așteptăm cu mic, cu mare și cu drag , weekend-ul viitor, sâmbătă și duminică, între orele 10.00 – 18.00!

Cenușăreasa
2026-04-25 18:00 - 19:00 | Teatrul pentru copii și tineret Colibri, Calea București, nr. 56, Craiova, Dolj, România
Cenușăreasa (5+)
Spectacol după Frații Grimm
Regia și scenariul Ionica Dobrescu
Scenografia Iulia Goanță
Muzica Alin Macovei-Moraru
Versuri Valentin Dobrescu
Cu actorii: Alis Ianoș, Cosmin Dolea, Adriana Ioncu, Geo Dinescu, Oana Stancu, Daniel Mirea, Robert Iovan, Ionica Dobrescu.
Spectacolul „Cenușăreasa” poartă mantia trecutului de poveste, cu inserții verbale și muzicale actuale, creat pentru copii, dar mai ales pentru copilul din fiecare. Este o dorință împlinită, în care imaginația unui copil a devenit poveste pe scenă, a crescut precum Alunul udat cu lacrimile Cenușăresei.
Preț bilet: 13 lei / pers.
Biletele se pot procura de la Agenţia Teatrului Colibri. Mai multe informații se pot obține la tel.: 0251.412.473.
După începerea spectacolelor, accesul în sală nu mai este permis! Persoanele care au bilete și întârzie le pot reprograma la următoarele spectacole.

Oedip Rege
2026-04-25 19:00 - 20:00 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Oedip rege face parte din tragediile ciclului teban, Oidiopoidia, este o tragedie scrisă de Sofocle (cca. 496 – 406 î. Hr.), datată în jurul anilor 430-428 î.Hr. Sofocle asimilează mitul Labdacizilor și preia povestea din momentul în care acesta este deja regele Tebei iar cetatea este surprinsă într-un moment limită – epidemia de ciumă din anul 430 î.Hr., al doilea an al războiului peloponeziac. Supușii lui Oedip vin la palat, implorându-l să salveze orașul de molimă. Creon, cumnatul lui Oedip, aduce un verdict de la oracolul din Delphi: ciuma nu se va termina până când nu va fi izgonit din cetate ucigașul lui Laios, fostul rege al Tebei, ucis cu mulți ani înainte. Oedip este din nou în situația de a salva Teba – așa cum o făcuse când a învins Sfinxul – și ultimatumul de la Delphi – rezolvă crima, sau ciuma continuă – face din Oedip propriul său detectiv și judecător. Oedip pornește o anchetă pentru aflarea adevărului despre originea sa: Oedip e fiul lui Laios, pe care l-a ucis fără să știe cine este și apoi s-a căsătorit cu mama lui, Iocasta, care i-a dăruit patru copii. După ce află adevărul, Iocasta se sinucide iar Oedip își scoate ochii.
Declan Donnellan s-a născut în Anglia în anul 1953, din părinți irlandezi. El a crescut în Londra.
În anul 1981, Declan și partenerul său Nick Ormerod au înființat compania Cheek by Jowl. Prima producție a companiei a fost The Country Wife și a avut premiera în anul 1981 la festivalul de la Edinburgh. De atunci, compania a călătorit în toată lumea cu diferite spectacole în engleză, franceză și rusă.
În anul 1989, acesta a devenit regizor asociat al Royal National Theatre din Londra. Printre producțiile sale la acest teatru se numără: Fuenteovejuna de Lope De Vega, Sweeney Todd: The Demon Barber of Fleet Street de Stephen Sondheim, The Mandate de Nikolai Erdman și ambele părți ale Angels in America de Tony Kushner.
Donnellan a regizat pentru Festivalul de la Avignon (Cidul); Maly Drama Theatre din St. Petersburg (The Winter’s Tale), Noel Coward Theatre (Shakespeare in Love), Piccolo Teatro Milano (The Revenger’s Tragedy) și de asemenea, Falstaff, pentru Festivalul de la Salzburg, împreună cu Claudio Abbado. El a creat și a regizat spectacolele balet Romeo și Julieta și Hamlet pentru Teatrul Balșoi din Moscova.
Donnellan a scris piesa de teatru Lady Betty și a tradus lucrări scrise de De Musset, Erdman, Sofocle și Lermontov.
El a primit numeroase premii în Londra, Moscova, Paris și New York, incluzând patru premii Olivier, Ordinul Charlemagne al Andrei, Premiul Internațional Stanislavski din Moscova și Leul de Aur din Veneția.
Primul său film, Bel Ami, co-regizat împreună cu Nick Ormerod și având o distribuție alcătuită din Uma Thurman, Kristin Scott Thomas, Christina Ricci și Robert Pattinson, a avut premiera în anul 2012.
Următoarea sa producție după Oedip Rege va fi Viața e vis de Calderon de la Barca și va avea premiera în Madrid în anul 2022.
Cartea sa, Actorul și ținta, a fost publicată în rusă în anul 1999, iar de atunci a fost tradusă în peste 15 limbi inclusiv: franceză, spaniolă, italiană, germană, română și mandarină.
Ediția a treia franceză și cea de-a patra engleză au fost publicate în anul 2018.
Cartea sa scrisă cu Arantxa Vela, Donnellan on Shakespeare, va fi publicată în română în 2022.
O continuare a acestei cărți va fi publicată mai târziu în acest an. Podcasturile sale „not true but useful” prezentate de Cheek by Jowl cu Lucie Dawkins au fost descărcate în peste 100 de țări.

Nick Ormerod a studiat Design Teatral la Wimbledon School of Art.
El a înființat Cheek by Jowl împreună cu Declan Donnellan în anul 1981. De atunci, compania a creat spectacole în peste 400 de orașe. De asemenea, Cheek by Jowl a primit numeroase premii în întreaga lume.
Printre proiectele create de acesta se numără: Fuenteovejuna, Peer Gynt, Sweeney Todd, The Mandate și ambele părți Angels in America pentru Teatrul Național din Londra; The School for Scandal, King Lear și Great Expectations (pe care l-a și co-adaptat) pentru Royal Shakespeare Company; The Rise and Fall of the City of Mahagonny pentru English National Opera; Martin Guerre, Hayfever, Antigone (West End, London); Romeo și Julieta și Hamlet pentru Teatrul Balșoi; Falstaff pentru Festivalul de la Salzburg.
În anul 2012, Ormerod a co-regizat filmul Bel Ami împreună cu Declan Donnellan.

Despre sacrificiul lui Oedip
„În ce mod un om care trăiește azi poate să fie atras de miturile antice, de toată forța tragediei eline? Tragicul nu a dispărut nici o clipă din esența umanității, pentru că umanitatea îl conține. Și azi, și în acest timp, încă sunt eliberate în lume toate darurile negre din cutia Pandorei, iar erou tragic poate fi socotit orice om care se luptă cu himerele vieții.
Eroul tragic se află la răscruce, într-un entre-deux care îi este a priori istovitor. Fiinţând la răspântiile dintre luciditate şi iraţional, dintre sentiment şi conştiinţă, personajul tragic traversează puncte nevralgice ale existenţei sale. Călătoria lui porneşte dintr-un punct în care totul îi este prielnic, sfârşind într-un punct unde totul îi devine potrivnic şi mereu fatal. O astfel de călătorie face și Oedip, iar drumul său către adevăr este şi drumul către desfiinţarea sa ca individ. Pentru Oedip sacrificarea vederii are conotaţii expiatoare. (…) Oedip rămâne tulburătoarea imagine a celui orbit, fiu şi ucigaş al tatălui său Laios, rod şi altoi al Iocastei, (*Radu Stanca, Oedip salvat, 1968), eroul salvator al cetăţii, scăldat în strălucire şi glorie, care este smuls din această stare de grație, descoperind esenţa existenţei lui vinovate. Pentru ca prăbuşirea lui din înalt să fie cu atât mai sfâşietoare, destinul îi oferă totul: satisfacția victoriei asupra Sfinxului, încoronarea, căsătoria cu Iocasta, naşterea celor patru copii. Drapat într-un strălucitor văl, destinul sinistru al lui Oedip îi mistuie întregul neam. Căutând a-şi lumina existenţa prin aflarea originii sale, Oedip se cufundă în beznă pentru totdeauna.”
(Haricleea Nicolau / extras din caietul program al spectacolului Oedip rege)

Fără Zahăr - „Nunta de Argint”
2026-04-25 19:00 - 21:00 | Dolj
Craiova: Concert Fără Zahăr – Nunta de Argint
Cinema Patria, Craiova
Str.A.I.Cuza nr.15, Craiova
sâmbătă, 25 aprilie, ora 19:00
Trupa FĂRĂ ZAHĂR aniversează 25 de ani de comedie amăruie la 𝗖𝗿𝗮𝗶𝗼𝘃𝗮 – Cinema Patria, sâmbătă 𝟮𝟱 𝗮𝗽𝗿𝗶𝗹𝗶𝗲 𝗱𝗲 𝗹𝗮 𝗼𝗿𝗮 𝟭𝟵:𝟬𝟬.
Pionieri ai folkului alternativ, Bobo Burlăcianu și Bobi Dumitraș celebrează primul sfert de veac al proiectului lor muzical.
„Nunta de Argint” nu este doar o aniversare, e și o seară de întâlnire între artiști și nuntașii lor, o celebrare a fidelității față de muzică, cu glume spuse pe nume și povești cântate ca la masa mare, după ce s-a spart gheața.
Vă invităm să le fiți nuntași spectatori

Silvia
2026-04-25 19:00 - 22:00 | Cercul Militar Craiova, Str. Marin Sorescu, nr. 2, Craiova, Dolj, 200642, România
Silvia

Operetă în trei acte compusă de Emmerich Kálmán (Imre Kálmán). Titlul original: Die Csárdásfürstin – Prințesa Ceardașului. Inițial opereta s-a nunit Trăiască dragostea. Libretul de Leo Stein, Bella Jenbach, András Kürthy

Conducerea muzicală: Hermann Szabolcs (Timișoara)

Spectacol în limba română

Durată: aprox. 3h – o pauză

Opera Română Craiova îi invită pe melomani la opereta „Silvia”, una dintre cele mai îndrăgite creații ale repertoriului clasic, în care muzica lui Emmerich Kálmán îmbină eleganța valsului cu energia ceardașului, conturând o atmosferă plină de vervă și emoție.
Cu o acțiune în care se succed răsturnările de situație, în centrul unei pleiade de personaje, fiecare cu farmecul său, povestea urmărește destinul unei artiste prinse între iubire și convențiile sociale. Sub luminile cabaretului și în umbra rigorilor aristocrației, se conturează o lume în care fiecare își caută drumul: unii fug de trecut, alții aleargă după statut sau libertate, iar în mijlocul tuturor se află dragostea – imprevizibilă, încăpățânată și, desigur, învingătoare.

Distribuţia:
Arhiducele Ferdinand Salvador – Adrian GrădinaruDucele Leopold Maria – Cosmin VasilescuDucesa Cecilia, soția ducelui – Edith MagPrințul Edvin, fiul lor – Petrișor Efrem (debut)Silvia, șansonetistă – Renata VariContele Bonifacio Kauciano – Laurențiu NicuContesa Stázi – Nadia Domnicu (debut)Domnul Feri – Dan CornescuMiska – Gabriel MarciuGeneralul Rohnsdorf – Ioan CherataTonelli – Robert VladuEndrei – Alex CheraContesa Clementina – Anca ŢecuContesa Cristina – Ana RaduBaronesa Leontina – Alexandra GogoșanuContesa Carolina – Alisa BiliaOspătarul bătrân – Leonte StănescuOspătarul tânăr – Ionuţ DumitruNotarul Kiss – Liviu StănescuLazarevici, un comerciant bogat – Robert VladuBaronul Viktor Hübner – Adrian George PopescuContele Aristide Bettelheim – Romulus Nicolae CucuOmul sandvici – Răzvan SegărceanuDirijorul – Sergiu Doroș
Fetele din cabaret:Aranka – Olguţa IlieJou-Jou – Alina OnofreiClo-Clo – Raluca MocanuDaisy – Ruxandra AndruțăMargo – Amina AlmahadinVali – Alexandra Iordache
Orchestra, Corul și Baletul Operei Române Craiova

Regie artistică: András Kürthy (Ungaria)Asistent regie artistică: Edith MagCoregrafie: Adrian Mureșan (Cluj-Napoca)Asistent coregrafie: Erna MarinScenografie: Răsvan Drăgănescu

ACTUL I
Scena reprezintă interiorul unui Teatru de Orfeum din Budapesta, în primăvara anului 1914
Silvia, primadona aclamată, își ia rămas bun de la prietenii și admiratorii ei, pregătindu-se de drum. Vrea să plece la New York pentru a-și onora contractul foarte avantajos primit acolo. Prințul Edwin încearcă să o rețină, mărturisindu-i iubirea sinceră și dorința de a se căsători cu ea, dar Silvia nu crede în viitorul relației lor amoroase. Contele Kauciano, îndrăgostit și el până peste cap de Silvia, dorește s-o însoțească. Cu ajutorul ospătarului șef al Orfeumului, al lui Mișka, contele Boni pregătește o seară de adio pentru ca fanii și prietenii cântăreței să-și ia rămas bun de la ea. Domnul Feri, clientul fidel al Orfeumului și chelnerul Mișka își aduc aminte cu nostalgie de Cecilia, fosta primadonă a teatrului de cabaret care, cu anii în urmă, s-a despărțit de ei și de cariera de șansonetistă. În acest moment apare Cecilia care între timp a devenit ducesa de Lippert Weilersheim, și a venit la Orfeum să-l convingă pe fiul său, Edwin să renunțe la Silvia și să se întoarcă la Viena unde îl așteaptă o logodnică din cercurile înaltei aristocrații, contesa Stazi. Mișka și Feri recunosc în persoana ducesei fosta primadonă adorată de ei dar Cecilia nu vrea să i se deconspire trecutul și îi pune pe amândoi să jure; orice s-ar întâmpla, nu vor dezvălui taina ei. Întâlnirea lui Edwin cu mama sa se soldează cu o confruntare între ei, Cecilia îl forțează să se întoarcă la Viena cu pretextul unui ordin de chemare, înmânat de generalul Rohnsdorf, o ultimă încercare a ducesei să-și ducă acasă fiul neascultător. Însă Edwin, în loc să ia rămas bun de la Silvia, face un contract în fața notarului în care se leagă să o ia de soție. Intervine contele Boni, povestindu-i Silviei că prințul Edwin are deja o logodnică la Viena, pe contesa Anastazia. Silvia se simte înșelată și plecă la New York împreună cu Boni Kauciano.
ACTUL II
Scena: Palatul ducelui Lippert Weilersheim, primăvara anului 1914.
Se adună musafirii pentru sărbătorirea logodnei lui Stazi cu Edwin, anunțată de ducesa Cecilia și soțul ei. Între invitați se află și contele Boni Kauciano. Boni vine împreună cu Silvia care joacă rolul tinerei lui soții și cu domnul Feri care se dă drept contele Kauciano senior, tatăl lui. Mascarada a fost inventată de Silvia, dorind să-l mai întâlnesacă încă o dată pe Edwin. Deghizată în contesă Kauciano, Silvia cucerește inima tuturora, în frunte cu Arhiducele Ferdinand, care începe să o curteze. Vrea ca Silvia să-i devină amantă, cum sunt de fapt toate doamnele mai arătoase din curte, soțiile demnitarilor. Dintr-o discuție sinceră între Stazi și Edwin reiese că viitoarea logodnică nu este îndrăgostită de Edwin, că fata îl iubește doar ca pe vărul ei și știe totul despre dragostea ce-i poartă lui Silvia. Totuși Edwin, reîntâlnind-o pe femeia iubită ca soția contelui Boni devine atât de disperat, încât acceptă logodna propusă de părinții lui. Intervine Mișka și îl combină pe Stazi cu Boni, iar tinerii se îndrăgostesc la prima vedere. În sfârșit, Edwin îi mărturisește Silviei că nu a încetat nici o clipă s-o iubească. Cecilia, deși a descoperit prin întâmplare că Silvia nu este, de fapt, soția lui Boni, nu dezvăluie cele aflate în fața ,,falsei” contese ci o duce la disperare exprimând disprețul ei față de șansonetistă, spunând că e gata să îi ofere și bani dacă renunță la Edwin. Silvia, jignită și înjosită, vrea să plece dar din curiozitate rămâne totuși la festivitate. Când ducele vrea să anunțe logodna, Edwin îl întrerupe, mărturisește că inima i-a fost cucerită de Silvia și că intenționează s-o ia de nevastă. Cecilia intervine și o demască pe falsa contesă, dar Silvia îi răspunde cu demnitate, asigurându-i pe toți că ea nu face parte din rândul damelor ușoare ale curții, cum sunt amantele arhiducelui. Arată contractul de căsătorie semnat de Edwin, iar Boni îi oferă bucuros ,,divorțul” pentru a se putea mărita cu Stazi. Arhiducele și damele aristocrate, jigniți în orgoliile lor, pleacă furioși, ducele se teme de un scandal dar Mișka, cu un gest neașteptat, rezolvă situația…
ACTUL III
Scena: Abazia, la 18 iunie 1914
Ducele Lippert Weilersheim, bătrân și senil, se pregătește de sărbătorirea zilei de naștere a soției sale, Cecilia, care însă nu are chef de petreceri, este inconsolabilă din cauza celor întâmplate; Stazi cu Boni au dispărut fără urme, Edwin a plecat după Silvia. Temându-se de bârfele vienezilor, Cecilia nu permite fiului ei, Edwin să intre la festivitate pentru ca, împreună cu Silvia lui adorată, s-o felicite de ziua ei. Domnul Feri este convins că a venit vremea s-o deconspire pe Cecilia. Ca să nu-și calce jurământul lasă totul pe seama foștilor soți ai ducesei, învitându-i pe toți trei la festivitatea zilei onomastice. Cei trei foști bărbați povestesc ducelui și arhiducelui tot ce știu despre trecutul ei de primadonă. Demascată și umilită, Cecilia, văzând cum i se spulberă speranțele de a deveni o aristocrată veritabilă, îl va primi acum pe Edwin cu perechea sa și își dă consimțământul la căsătoria lor. Arhiducele, ca pe un cadou de ziua soției sale, îi înmânează ducelui Weilersheim decretul împăratului Francisc Iosif I, prin care îl numește ca ambasador la Madrid. Cecilia crede că în sfârșit își vede visul cu ochii și prin asta o să devină o damă de onoare a curții dar ordinul împărătesc decide altfel… Contele Boni nu a îndrăznit până acum să deschidă vreuna dintre telegramele sosite zilnic de la părinții contesei Stazi, dar citând una la întâmplare descoperă că viitorii socri, în tot acest timp, au fost de acord cu căsătoria lor. La propunerea arhiducelui mulțimea începe să sărbătorească unirea îndrăgostiților, dar în toiul serbării intră generalul Rohnsdorf care îl anunță pe arhiduce că s-a comis un atentat la Sarajevo împotriva vărului său, moștenitorul tronului. Ferdinand ordonă continuarea festivităților, dar lucrurile nu mai merg pe făgașul lor, așa cum s-ar fi așteptat înainte…

*Titus Moisescu și Miltiade Păun, Ghid de operetă, Editura Muzicală a Uniunii Compozitorilor, București, 1969

Aladin
2026-04-26 11:00 - 12:00 | Teatrul pentru copii și tineret Colibri, Calea București, nr. 56, Craiova, Dolj, România
ALADIN (3+), regia Apostolache Kiss Zenoreinterpretare în versuri de Andreea RaduRegia și muzica originală: Apostolache Kiss ZenoScenografia și păpușile: Tomos TündeSand-art: Alice BratuDistribuția: Marin Fagu, Emanuel Popescu, Oana Stancu, Alis Ianoș, Cosmin Dolea, Adriana Ioncu, Ionica Dobrescu, Daniel MireaRegizor tehnic: Mugurel VitanLumini: Laurențiu MiliciSunet: Constantin BîrțanMașinist: Costică JianuCroitorie: Georgeta Bălășoiu, Mihaela CalciuTâmplărie: Alexandru Bălășoiu
Spectacolul Aladin este o reinterpretare în versuri, cu muzică originală, a poveștii clasice. De data aceasta povestitorul este chiar Duhul din lampa fermecată. Aladin, un tânăr sărac, o întâlnește pe prințesa Jasmine de care se îndrăgostește pe loc, iar de acolo, cu ajutor sau cu piedici, el va face orice pentru a deveni prinț și pentru a se căsători cu prințesa. Ce nu știe Aladin este că Jafar, vrăjitorul, pe de altă parte, va lupta ca să obțină puterea deplină. Prin cântece și momente ritmate, povestea ne arată cum Aladin învață că iubirea, prietenia și libertatea sunt adevărata bogăție, iar Duhul, cu umorul său, ne ghidează prin toate întâmplările.📍Biletele se pot procura de la Agenția Teatrului Colibri. Preț bilet: 13 lei / pers. Mai multe informații se pot obține la tel.: 0251.412.473.
❗ După ora începerii spectacolului, accesul în sală nu mai este permis! Persoanele care au bilete și întârzie le pot reprograma la următoarele spectacole.

Muzică și magie în baloane de săpun
2026-04-26 11:00 - 12:30 | Cercul Militar Craiova, Str. Marin Sorescu, nr. 2, Craiova, Dolj, 200642, România
MUZICĂ ȘI MAGIE ÎN BALOANE DE SĂPUN | CRAIOVA
MINUNAȚII prezintă spectacolul „Muzică și magie în baloane de săpun”! După succesul de la Sala Palatului, cel mai tare show de muzică originală și magie pentru întreaga familie ajunge la tine în oraș!
Vino să te bucuri de un spectacol memorabil cu hit-urile „Dansează Bunica”, „Tu ești Minunat” și toate celelalte melodii de care nu te mai saturi, plus magia impresionantă a lui Verdini. Noi știm că fericirea se măsoară în surprize și emoții trăite cu familia. Spectacolul Minunații e o superbă experiență de familie.
MINUNAȚII, Magicianul VERDINI, DJ BUMBA și BUMBIZZA vor deveni prietenii voștri, garantat! Fiecare dintre ei transmite o poveste, iar împreună învățăm cum să fim mai empatici, cum să îi acceptăm pe cei din jur, cum să transformăm orice defect într-o calitate și cum să credem în magie, indiferent de vârstă! Să nu uităm nici de finalul spectaculos plin de baloane de săpun.
Cu un scenariu conceput cu grijă pentru copii, aprobat de psihologul Gabriela Maalouf și cu muzica originală semnată de compozitorul și producătorul muzical Robert Toma, spectacolul „Muzică și magie în baloane de săpun” este o experiență pentru întreaga familie!
De retinut!
• Durata spectacolului: o oră și 20 de minute
• Un bilet de acces este valabil pentru o singură persoană (copil sau adult). Copiii sub 2 ani au acces gratuit, dar nu au loc asigurat.
• Accesul minorilor (0-18 ani) în locația evenimentului este permis doar împreună cu un adult.
• Pe durata evenimentului se vor realiza înregistrări audio și video. Prin participarea la eveniment, sunteți de acord cu cedarea drepturilor de imagine pentru aceste materiale.

Seară de Socializare Autentică
2026-04-26 17:00 - 19:00 | Dolj
De câte ori ai ieșit în oraș și ai stat doar cu prietenii tăi, pentru că ți s-a părut ciudat să intri în vorbă cu alți oameni?
Nu e vina ta. Majoritatea evenimentelor sociale sunt fie haotice (muzică prea tare, nimeni nu vorbește cu oameni noi), fie prea formale (discursuri plictisitoare, networking forțat).Așa că hai să încercăm altceva.
Duminică, 26 Aprilie te invităm la o seară de socializare autentică.
Cum vine asta?
Ca să putem avea conversații reale, fără tensiune sau superficialitate, respectăm câteva principii simple ale comunicării autentice.
Comunicarea autentică înseamnă să vorbești despre tine, să asculți cu adevărat și să creezi un spațiu unde fiecare poate fi el însuși, fără frică de judecată.
Regulile jocului:
Vorbim despre experiențele noastre, nu despre ce „ar trebui” să facă alții. Ascultăm fără să întrerupem sau să judecăm. Nu dăm sfaturi aiurea. Venim aici ca să-i înțelegem pe ceilalți, nu să-i schimbăm. Ce se discută la Adunat, rămâne la Adunat.
Nu e un workshop, nu e terapie de grup, nu e ceva ultra-serios.
E doar un loc unde poți avea conversații care chiar merită timpul tău.
Cum decurge seara?
Ne așezăm în grupuri de câte 4 persoane și primim o întrebare deschisă, gândită să ducă direct la o conversație interesantă.
Fiecare are 3 minute să răspundă, fără să fie întrerupt, ca să ne asigurăm că nimeni nu monopolizează discuția. Dacă vrei să vorbești, ai spațiu. Dacă vrei doar să asculți, e perfect ok.
După fiecare tură, schimbăm grupurile și trecem la o nouă întrebare. Așa ai ocazia să cunoști mai mulți oameni și să explorezi perspective diferite.
Nu trebuie să fii cel mai carismatic om din încăpere, nu trebuie să impresionezi pe nimeni. Doar vii și te bucuri de conversații interesante.
Totul e doar o invitație. Nimeni nu te obligă să vorbești dacă nu vrei, să răspunzi la întrebări incomode sau să te forțezi să socializezi mai mult decât îți vine natural.Poți doar să asculți, să iei o pauză când ai nevoie și să participi în ritmul tău.
Cine vine la Adunat?
Nu există o limită de vârstă și nici un „tip” anume de oameni care vin. La evenimentele noastre găsești extrovertiți, introvertiți, oameni de toate vârstele cu profesii și interese diverse.
Tocmai de-aia ne place atât de mult să facem asta. Punem laolaltă oameni care poate nu s-ar fi întâlnit niciodată într-un alt fel de cadru. Aici au ocazia să își asculte poveștile pe bune.
Bilet: 30 – 70 lei (preț flexibil – minim 30 lei, dar poți contribui mai mult dacă vrei să susții proiectul și să ajuți ca evenimentul să rămână accesibil pentru toată lumea)
Duminică, 26 Aprilie Alai Hub, Strada Arieș 17, Craiova Începem la ora 17:00 Locuri limitate! Ia-ți acum bilet de pe adunat.ro și hai să comunicăm un pic mai conștient.

Lectură publică și sesiune de autografe cu Iulia Iordan
2026-04-26 18:00 - 19:30 | Electroputere Parc Mall, Calea București, nr. 80, Craiova, Dolj, România
Lectură publică și sesiune de autografe cu Iulia Iordan – Cărturești Craiova, Electroputere Mall, 26 aprilie, ora 18.00
Vârsta recomandată : 7 ani
Îi invităm pe copii la o joacă a minții în preajma artei, împreună cu autoarea Iulia Iordan. Structura întâlnirii este alcătuită din câteva activități ludice, discuții și o parte practică. “Câte culori există în lume?” se întreabă Primul Punct. Așa vom începe întâlnirea. Cum o vom încheia? Cu noi aventuri ale celor două personaje, inventate chiar de către copiii participanți la atelier. Vă așteptăm cu drag!
Atelier inspirat de cartea “Primul Punct și Al Doilea Punct” (Ed. Univers), o colecție de povești despre descoperire prin întrebări în preajma frumuseții pe care oamenii au creat-o de-a lungul timpului sau o pot crea.
*
Întâlnirea face parte din proiectul „PlayLIT – Aplauze la cartea deschisă”. Timp de o săptămână, șase scriitoare de referință transformă lectura într-o experiență interactivă, îmbinând teatrul, filozofia și arta vizuală în școli, librării și comunități rurale din Dolj.
______
Scriitoare, educator cultural și doctorandă în studii culturale la Centrul de Excelență în Studiul Imaginii, Universitatea din București, Iulia studiat filosofia și pedagogia, iar în prezent experimentează modalități diverse de a-i implica activ pe copii și tineri în propria lor educație culturală. Lucrează de douăzeci de ani ca educator muzeal, iar în prezent inventează în echipe multidisciplinare proiecte culturale care au ca scop apropierea copiilor și tinerilor de patrimoniu, filosofie, literatură sau artă contemporană, alături de cele două asociații pe care le-a co-fondat, Asociația Da’DeCe (2011) și De Basm. Asociația Scriitorilor pentru Copii și Adolescenți din România (2018).
Scrie povești pentru copii din anul 2012, fiind, printre altele, co-autoarea volumelor „Nes(u)pusele”, o colecție de povești inspirate de istoria feminină a României (editura Univers, 2018 și 2019) și autoarea colecției de poezie și filosofie, co-creată alături de 18 adolescenți români din diverse sate și orașe ale țării, „Rămâi cu tine” (editura Seneca, 2024).
_____
**Proiectul nu reprezintă în mod necesar poziţia Administrației Fondului Cultural Național. AFCN nu este responsabilă de conținutul proiectului sau de modul în care rezultatele proiectului pot fi folosite. Acestea sunt în întregime responsabilitea beneficiarului finațării.

Expoziție de pictură "Arta seniorilor"
2026-04-27 12:00 - 17:00 | Galeriile Cromatic, str. Al. Macedonski, nr. 28, Craiova, Dolj, România
Centrul Judeţean de Cultură și Artă Dolj – Secția pentru Conservarea şi Promovarea Culturii Tradiţionale vernisează luni, 27 aprilie 2026, ora 12:00, la Galeriile „Cromatic“, expoziția de pictură „Arta seniorilor“, realizată de creativii beneficiari ai Centrului pentru persoane vârstnice „Sfinții Doctori fără de arginți Cosma și Damian“ din cadrul Arhiepiscopiei Craiova.
Expoziția „Arta seniorilor“ a prins contur în atelierul de pictură al Centrului „Sfinții Doctori fără de arginți Cosma și Damian“, coordonat de artistul plastic Florin Grădinaru.
Fiecare lucrare în parte este dovada că visele te însoțesc până le lași să se împlinească. Pictura le-a dat libertatea să fie creativi, să se bucure de călătoria prin lumea formelor și culorilor, să petreacă timp împreună, să împărtășească idei.
Picturile seniorilor vor putea fi admirate la Galeriile „Cromatic“, de pe strada Alexandru Macedonski 28, până joi, 7 mai 2026. Intrarea este liberă.

Nelson
2026-04-27 19:00 - 20:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Craiova: Nelson – Premiera Nationala

Teatrul National Marin Sorescu, Craiova
Strada Alexandru Ioan Cuza 11
luni, 27 aprilie, ora 19:00 acces de la 18:30

NELSON – Comedia care te cucerește.
În familia lui Jacqueline Du Vivier, șefa Baroului din Paris, se pregătește o cină „perfectă”.
O seară în care rafinamentul, orgoliile și dorința de a păstra aparențele se ciocnesc spectaculos de lumea celor care trăiesc după alte principii și alte ritualuri.

Când stilul de viață regal, tradițional și fără nicio grijă gastronomică se lovește frontal de lumea celor care cred cu tărie că pot salva planeta, totul explodează într-un haos delicios.
O comedie efervescentă, cu umor impecabil dozat, ritm nebun și personaje pe care nu ai cum să nu le iubești exact pentru defectele lor.
Un spectacol despre familie, pretenții și… surprizele care apar atunci când toată lumea vrea să pară altcineva.
Râzi. Mult. Și pleci fericit.

Distribuție: MAIA MORGENSTERN, CARMEN TANASE, MIRCEA RUSU, GHEORGHE IFRIM/LUCIAN IFRIM, OLIMPIA MELINTE/ISADORA BALTATEANU, TUDOR ISTODOR/MIHAI MUNTENITA, DENIS HANGANU/CIPRIAN NICULA
Scenografie: MONICA ALINA PADURARU
Traducere: LIDIA MOLLA
Regie: DANIEL HARA
Productie: PRESTIGE ART PRODUCTION

Duelul Tenorilor Craiova
2026-04-27 19:00 - 21:00 | Filarmonica Oltenia, Calea Unirii, nr. 16, Craiova, Dolj, 200585, România
DUELUL TENORILOR – Concert extraordinar cu tenorii Ştefan von Korch, George Vîrban şi Mihai Urzicana
27 Aprilie 2026 ora 19:00
Filarmonica Oltenia Craiova
Îndrăgitul tenor Ştefan von Korch invită melomanii din Craiova la „Duelul Tenorilor,” spectacol în premieră, ce va însufleți seara de 27 Aprilie cu canzonete, piese pop-opera şi arii celebre. Evenimentul va fi găzduit la sala Filarmonicii Oltenia, iar alături de tenorul Ştefan von Korch – solist-gazdă, vor fi alte două voci masculine lirice de excepţie: tenorul George Vîrban şi tenorul Mihai Urzicana.
Solistul Ştefan von Korch detaliază: „ concertul este inspirat de tradiţia marilor formule vocale masculine de trio ale lumii, dar va explora şi dincolo de acestea şi va include un repertoriu spumos, de arii şi canzonete celebre, un veritabil „best of”, dintre care nu pot lipsi repere ca „Nessun dorma,” „La Donna e mobile,” sau „O Sole Mio,” dar şi rarităţi lirice, menite să încânte și să emoționeze publicul.”
Concertul va fi o experiență muzicală deosebită ce va bucura sufletul melomanilor cu cele mai cunoscute piese potrivite vocii vedetă a registrului liric – cea de tenor.
Biletele sunt disponibile pe Ticketstore.ro, Biletlateatru.ro, Startickets.ro, Dynamicticket.ro.
Evenimentul face parte din stagiunea Musical Extravaganza, ce aduce repere ale artei lirice mai aprope de public, sub îndrumarea artistică a tenorului Ştefan von Korch.
Despre protagonişti Despre ** Ştefan von Korch – Tenor, solist gazdă **
Tenorul Ştefan von Korch este lunar apreciat de public în postura de solist-gazdă şi coordonator artistic al stagiunii Musical Extravaganza, proiect de pionierat cultural derulat în capitală, cu extensii şi pe scenele din Braşov, Piteşti, Sibiu şi Craiova.
Cu o prezenţă dinamică în viaţa culturală naţională şi nu numai, Ştefan von Korch va fi prezent în luna februarie pe scena Operei Naţionale din Iaşi în „Văduva veselă 2.0,” în regia lui Andrei Şerban.
În 2025 a fost singurul solist român în concertele de mare tradiţie „Los Tres Tenores, ” din America Centrală, alături de solişti din Spania şi Honduras, a debutat la Ateneul Român în „Concert la Curtea Imperială,” a deschis stagiunea Filarmonicii Arad cu „Carmina Burana”, lucrarea sa „semnătură,” în care a şi început anul pe scena Filarmonicii de Stat Transilvania .
Este vocea inconfundabilă pentru linia de tenor din Carmina Burana – un pasaj aflat la limita capacităţilor vocii masculine, prin a cărui interpretare navighează cu o ușurință debordantă. Graţie manierei de interpretare acestei lucrări a fost invitat în peste 40 de spectacole de Carmina Burana, în Filarmonicile şi Instituţiile de cultură din ţară, dar şi peste hotare, în 2024 revenindu-i onoarea de deschide Festivalul Palermo Classica în această lucrare, cu o apariție aclamată în presa din peninsulă şi din România deopotrivă.
Numele său se leagă şi de peste 15 spectacole la Opera Naţională din Bucureşti unde a fost de-a lungul vremii invitat în „Bărbierul din Sevilla,, „Elixirul Dragostei” şi „Falstaff,” dar şi de premiera naţională a operei „I Puritani,” de Vicenzo Belinni, una din cele mai înalte partituri scrise pentru voce masculine.
Anul 2024 l-a încheiat cu apariţii de marcă la Teatrul Naţional de Operetă şi Musical Ion Dacian, la Sala Palatului şi la Filarmonicile din Târgu-Mureş şi Timişoara.
În anul 2023 a fost singurul solist român din turneul China Tour 2023, alături de Orchestra Reino de Aragon din Spania.
A bucurat publicul cu vocea sa în 3 premiere naţionale: „I Puritani” şi „La Sonnambula,” ambele de Vicenzo Bellini, lucrarea vocal-simfonică „Messa di Gloria” de Rossini, dar şi în premiera europeană „Traiano in Dacia.”
În decursul vremii a interpret al rolurile specifice vocii lui din foarte cunoscutele opere: „Rigoletto”, „Bărbierul din Sevilla”, „Elixirul Dragostei”, „Don Pasquale”, pe scenele Operelor din Bucureşti, Cluj şi Iaşi şi este o prezenţă constantă pe scenele filarmonicilor naţionale, „Requiemul” de Mozart, „Oratoriul de Crăciun” de Bach şi „Longesangt” de Mendelssohn.
Pe plan internaţional a concertat la Metropolitan Concert Hall Tokyo, Zhuhai Opera House, Nanjing Poly Grand Theatre şi Chongqing Grand Theatre, Opera Kaiserslautern Germania, Teatro Verdi Padua Italia, Sala de concerte a Academiei de Muzica Zurich, Teatrul National Bratislava.
George Vîrban – Tenor
Tenor apreciat atât pe scenele naţionale cât şi internaţionale, George Vîrban poate fi aplaudat pe scena Teatrului Naţional de Operetă şi Musical Ion Dacian în „Prinţesa Circului,” (regia Beatrice Rancea), „Liliacul” sau „Ţara surâsului.”
Se bucură de frecvente invitaţii şi în instituţii lirice de peste hotare: va încheia sezonul 24/25 în opera Evgheni Onegin la Haifa, iar stagiunea 25/26 aduce colaborări noi în portofoliul său de solist cu teatre de operă precum Opera din Tel Aviv, Opera din Shanghai sau Opera de Stat din Munchen.
Tot în anul 2025 a fost prezent la Metropolitan Opera din New York pentru rolul lui Tamino (cover) în producția „Flautul fermecat,” a susţinut o serie de concerte în Coreea de Sud şi a debutat la Teatrului Aalto din Eseen în rolul Don Ottavio din opera Don Giovanni.
În sezonul 2023/24 a fost membru al ansamblului Teatrului Aalto din Essen, iar din 2019 până în 2021, a fost membru al Studioului de Operă al Operei de Stat din München.
Mihai Urzicana – Tenor
Ca solist de operă, tenorul Mihai Urzicana a câștigat numeroase premii naționale și internaționale: Premiul I la Concursul Național de Interpretare Muzicală Mihail Jora, Premiul I la Concursul Național Opera Start, Premiul II și Premiul Publicului la L’Assoluta Virginia Zeani – The International Grand Prix of Romania – Tg. Mureș, Premiul II – Concursul Internațional Vox Artis – Sibiu și este o prezență constantă pe scenele de concert și pe scenele teatrelor muzicale din țară și străinătate.
Tenorul Mihai Urzicana se bucură de îndrumarea unor personalități ale artei lirice mondiale, precum: Liora Maurer și Lucy Arner – Metropolitan Opera New York, baritonul George Petean și regizoarea Sharon Mohar – Les Maîtres Sonneurs – Franța.
Solist al Teatrului Național de Operetă și Musical „Ion Dacian” din București, tenorul Mihai Urzicana este absolvent de master la Universitatea Națională de Muzică București, al Seminarului Teologic Ortodox Constanța și al Facultății de Teologie, Secțiile Artă Sacră și Pastorală.
Mihai Urzicana este totodată solist al Coralei Armonia din Constanța, ansamblu alături de care a susținut concerte în toată lumea (Anglia, Irlanda, Franța, Italia, Bulgaria, Spania, Ucraina, Serbia, Bosnia, Polonia, Elveția, Israel etc.) și a câștigat Medalii de Aur la competiții mondiale corale din S.U.A, Letonia, Austria, Germania, Rusia.
Despre stagiunea Musical Extravaganza
Concertele au menirea de a oferi publicului bucuria întâlnirii cu nume reprezentative ale scenei lirice, într-un cadru mai restrâns, ce oferă o perspectivă diferită asupra actului artistic faţă de cea de pe impozanta scenă a operei, dar şi de a apropia genul clasic de publicul de toate vârstele. Spectatorii sunt invitaţi să îşi admire soliştii preferaţi într-o atmosferă selectă, completată de un acompaniament de cameră, ce pune în valoare interpreţii într-o lumină caldă şi personală.
Primele două stagiuni Musical Extravaganza, derulate sub îndrumarea artistică a tenorului Ştefan von Korch, au inclus peste 20 concerte de succes, in care au încântat publicul, împreună cu solistul amfitrion: soprana Cristina Maria Oltean, soprana Daniela Bucşan şi Oana Maria Şerban, baritonii Adrian Mărcan, Lucian Petrean şi Fang Shuang, pianistul Alexandru Burcă, acordeonistul Emy Drăgoi, pianista Bogdana Cocîrlea, şi Orchestra Filarmonicii Piteşti – cea mai avangardistă din ţară.

Cineplexx Classics: The Matrix
2026-04-27 19:30 - 21:30 | Cineplexx Craiova, Calea Severinului, nr 61, Craiova, Dolj, România
Cineplexx Classics prezintă: The Matrix
Pe 27 aprilie la Cineplexx de la ora 19:30 se vede pe marile ecrane filmul The Matrix la un preț special de doar 12 lei/biletul!
Într-o realitate aparent obișnuită se ascunde un adevăr tulburător: lumea pe care o percepem ar putea fi doar o iluzie. Între ceea ce credem că este real și ceea ce există cu adevărat se află Matrix.
Neo, interpretat de Keanu Reeves, este un tânăr programator măcinat de îndoieli, care pornește în căutarea adevărului și ajunge la misteriosul Morpheus, interpretat de Laurence Fishburne. Morpheus îi dezvăluie lui Neo un adevăr șocant: omenirea trăiește, fără să știe, într-o simulare controlată de mașini inteligente.
În The Matrix, alegerea de a cunoaște adevărul vine cu un preț, iar granița dintre iluzie și realitate se destramă. Un film emblematic care te provoacă să te întrebi cât de reală este, de fapt, lumea în care trăim.

THE MOTANS Simfonic
2026-04-28 20:00 - 21:30 | Filarmonica Oltenia, Calea Unirii, nr. 16, Craiova, Dolj, 200585, România
Craiova: THE MOTANS Simfonic
Filarmonica Oltenia, Craiova, Calea Unirii, nr. 16
marți, 28 aprilie, ora 20:00 acces de la 19:00
THE MOTANS Simfonic in premiera la Filarmonica Oltenia pe 28 aprilie. Nu scapa ocazia de a participa la un eveniment in premiera: The Motans, prima oara Simfonic la Craiova. Hiturile pe care le indragesti reinterpretate alaturi de o orchestra!

Expoziție Vibrații cromatice pe aripi de fluturi
2026-04-29 09:00 - 17:00 | Muzeul Olteniei – Secția de Științele Naturii, Str. Popa Şapcă, nr. 8, Craiova, Dolj, România
Vă invităm la Secția de Științele Naturii a Muzeului Olteniei, să descoperiți eleganța discretă a fluturilor nocturni: creaturi misterioase, cu aripi de mătase în culorile nuanțate ale nopții! Pe 𝟐𝟗 𝐚𝐩𝐫𝐢𝐥𝐢𝐞 a avut loc 𝐯𝐞𝐫𝐧𝐢𝐬𝐚𝐣𝐮𝐥 𝐞𝐱𝐩𝐨𝐳𝐢ț𝐢𝐞𝐢 𝐭𝐞𝐦𝐩𝐨𝐫𝐚𝐫𝐞 „𝐕𝐢𝐛𝐫𝐚ț𝐢𝐢 𝐜𝐫𝐨𝐦𝐚𝐭𝐢𝐜𝐞 𝐩𝐞 𝐚𝐫𝐢𝐩𝐢 𝐝𝐞 𝐟𝐥𝐮𝐭𝐮𝐫𝐢” – Secția de Științele Naturii a Muzeului Olteniei, unde am celebrat aceste făpturi magice care ne reamintesc că eleganța naturii poate fi etalată și în noapte.

Evenimentul cultural aduce în prim-plan 𝐂𝐨𝐥𝐞𝐜ț𝐢𝐚 𝐝𝐞 𝐟𝐥𝐮𝐭𝐮𝐫𝐢 𝐞𝐱𝐨𝐭𝐢𝐜𝐢 „𝐂𝐥𝐚𝐮𝐝𝐢𝐚 𝐒𝐭ă𝐧𝐨𝐢𝐮” – singura colecție de acest tip din patrimoniul secției și un tezaur științific de o valoare inestimabilă, constituită prin eforturile regretatului profesor dr. Ioan Stănoiu, în urma unor schimburi riguroase de material entomologic cu specialiști internaționali, achiziționată de Muzeul Olteniei în anul 1975.
Deși colecția cuprinde numeroase specii diurne, expoziția propusă va exploata segmentul mai puțin cunoscut al lepidopterelor: fluturii de noapte, 𝐟𝐢𝐢𝐧𝐝 𝐩𝐫𝐢𝐦𝐚 𝐞𝐱𝐩𝐮𝐧𝐞𝐫𝐞 𝐝𝐞 𝐚𝐜𝐞𝐬𝐭 𝐠𝐞𝐧 care dezvăluie publicului curiozități legate de rolul acestora în ecosistem și în economia umană.
Vizitatorii vor avea ocazia să admire aproximativ 𝟓𝟎𝟎 𝐝𝐞 𝐞𝐱𝐞𝐦𝐩𝐥𝐚𝐫𝐞 𝐝𝐞 𝐟𝐥𝐮𝐭𝐮𝐫𝐢 𝐞𝐱𝐨𝐭𝐢𝐜𝐢 𝐧𝐨𝐜𝐭𝐮𝐫𝐧𝐢, colectați din medii fascinante precum pădurea amazoniană sau junglele luxuriante din Taiwan, India, Noua Guinee, Madagascar, Congo, și Brazilia, expoziția fiind gândită să abordează teme complexe, de la morfologie și metamorfoză, până la impactul asupra civilizației prin sericicultură și istoria mătăsii.
Printre exemplarele de excepție ce vor fi expuse, se numără:
𝐂𝐞𝐚 𝐦𝐚𝐢 𝐦𝐚𝐫𝐞 𝐦𝐨𝐥𝐢𝐞 𝐝𝐢𝐧 𝐥𝐮𝐦𝐞 – Attacus atlas (molia cap de șarpe);
𝐥𝐞𝐩𝐢𝐝𝐨𝐩𝐭𝐞𝐫𝐚 𝐜𝐮 𝐜𝐞𝐚 𝐦𝐚𝐢 𝐦𝐚𝐫𝐞 𝐚𝐧𝐯𝐞𝐫𝐠𝐮𝐫𝐚̆ 𝐚 𝐚𝐫𝐢𝐩𝐢𝐥𝐨𝐫 – Thysania agrippina;
𝐦𝐨𝐥𝐢𝐚 𝐝𝐞 𝐦ă𝐭𝐚𝐬𝐞-𝐀𝐢𝐥𝐚𝐧𝐭𝐡𝐮𝐬 – Samia cynthia (Drury, 1773), a căreii larva numită Viermele Ailanthus 𝐞𝐬𝐭𝐞 𝐬𝐢𝐧𝐠𝐮𝐫𝐚 𝐥𝐚𝐫𝐯ă 𝐚 𝐮𝐧𝐮𝐢 𝐟𝐥𝐮𝐭𝐮𝐫𝐞 𝐝𝐞 𝐧𝐨𝐚𝐩𝐭𝐞 𝐜𝐨𝐦𝐩𝐥𝐞𝐭 𝐝𝐨𝐦𝐞𝐬𝐭𝐢𝐜𝐢𝐭, 𝐢̂𝐧 𝐚𝐟𝐚𝐫𝐚̆ 𝐝𝐞 𝐁𝐨𝐦𝐛𝐲𝐱 𝐦𝐨𝐫𝐢. Mătasea naturală produsă este durabilă, dar nu poate fi ușor desprinsă din cocon și, prin urmare, este toarsă ca bumbacul sau lâna;
𝐦𝐨𝐥𝐢𝐚-𝐬𝐟𝐢𝐧𝐱 𝐚 𝐬𝐦𝐨𝐜𝐡𝐢𝐧𝐮𝐥𝐮𝐢 (Pachylia ficus), ai cărei adulții polenizează orhideea fantomă (Dendrophylax lindenii), o specie pe cale de dispariție, specia fiind prima insectă descrisă științific ca polenizând această orhidee;
„𝐂𝐨𝐜𝐨𝐧𝐢𝐢 𝐑𝐞𝐠𝐚𝐥𝐢 𝐝𝐞 𝐀𝐮𝐫 𝐝𝐢𝐧 𝐉𝐚𝐯𝐚” – Cricula trifenestrata – ai cărei coconi sunt recunoscuți pentru culoarea lor aurie strălucitoare din care se extrag fire de mătase sălbatică de înaltă calitate, utilizată pentru a crea textile. Aceste fire de mătase sunt exportate în Japonia pentru a crea kimonouri de calitate, iar în Indonezia, se lucrează pentru a stabili habitate durabile pentru aceste molii, sprijinind conservarea artelor tradiționale precum batik (metodă tradițională indoneziană de vopsire a țesăturilor prin aplicația de ceară fierbinte) care este în Patrimoniu Cultural Imaterial Mondial UNESCO.
𝐂𝐨𝐥𝐞𝐜ț𝐢𝐚 𝐝𝐞 𝐟𝐥𝐮𝐭𝐮𝐫𝐢 𝐞𝐱𝐨𝐭𝐢𝐜𝐢 „𝐂𝐥𝐚𝐮𝐝𝐢𝐚 𝐒𝐭ă𝐧𝐨𝐢𝐮” însumează peste 1.200 de exemplare provenite din regiuni geografice diverse: neotropicală, etiopiană, indo-malaeză, australiană și holarctică, fiind constituită prin eforturile regretatului profesor dr. Ioan Stănoiu, în urma unor schimburi riguroase de material entomologic cu specialiști internaționali.
Scopul acestui demers expozițional este de a valorifica piesele acestei colecții rare în patrimoniul muzeal craiovean, oferind comunității acces la o resursă educațională și estetică de rang internațional.

Curatorul expoziției temporare este 𝐝𝐫. Gima Lila, muzeograf Secția de Științele Naturii – Muzeul Olteniei.
Program de vizitare: marți – 𝐝𝐮𝐦𝐢𝐧𝐢𝐜𝐚̆, 𝟎𝟗:𝟎𝟎–𝟏𝟕:𝟎𝟎 (ultima intrare: 𝟏𝟔:𝟏𝟓)
𝗦𝗲𝗰𝘁̦𝗶𝗮 𝗱𝗲 𝗦̦𝘁𝗶𝗶𝗻𝘁̦𝗲𝗹𝗲 𝗡𝗮𝘁𝘂𝗿𝗶𝗶, 𝘀𝘁𝗿. 𝗣𝗼𝗽𝗮 𝗦̦𝗮𝗽𝗰ă 𝗻𝗿.𝟴.

Investiții, Risc și Realism - Un dialog cu Cristian Sima
2026-04-29 16:30 - 22:00 | Ramada Plaza Craiova, Calea Bucuresti, nr 1, Craiova, Dolj, România
Investiții, Risc și Realism – Un dialog cu Cristian Sima. Eveniment special dedicat antreprenorilor și profesioniștilor interesați de investiții: „Investiții: risc și realism”.
📊 Vom aborda într-un mod direct și aplicat realitatea economică actuală, alături de Cristian Sima, într-un format premium care îmbină insight-uri valoroase cu networking de calitate.
Ce te așteaptă:
* prezentare despre investiții și context economic actual
* sesiune interactivă Q&A
* networking cu antreprenori și profesioniști
* opțiune de cină VIP exclusivistă pentru discuții relaxate cu speakerul
🕒 Evenimentul începe la 16:30 (welcome & networking) și continuă cu prezentarea și sesiunea interactivă, urmată de cina VIP.
🎟 Înscriere aici: https://luma.com/n0oaa17v
Este un eveniment potrivit dacă vrei o perspectivă realistă asupra investițiilor și conexiuni relevante în mediul de business.

Finisaj și lansare catalog | Expoziția ”Sortir du noir”
2026-04-29 18:00 - 19:30 | Gloriæ Art Gallery, Str. Alexandru Macedonski, Nr. 49, Craiova, Dolj, România
Vă așteptăm miercuri, 29 aprilie 2026, la ora 18:00, la finisajul expoziției personale a artistului Petru Lucaci, „Sortir du noir”. Evenimentul va avea loc în prezența artistului și a curatoarei, doamna profesor universitar Ruxandra Demetrescu.
Cu ocazia finisajului, va fi lansat și catalogul expoziției cu un concept grafic semnat de Serioja Bocsok. Publicația cuprinde reproduceri ale lucrărilor prezentate, alături de textul critic al curatoarei Ruxandra Demetrescu.
Expoziția, care a putut fi vizitată începând cu data de 6 martie, marchează un moment de sinteză și revizitare în cariera unuia dintre cei mai influenți artiști vizuali contemporani din România.Finisajul din 29 aprilie reprezintă ultima ocazie de a parcurge această retrospectivă a seriilor „Clarobscur” și a experimentelor recente.
În viziunea curatoarei, parcursul expozițional urmărește simbolic drumul de la negru către culoare, o „ieșire din negru” care nu este doar formală, ci și spirituală. Această tranziție este marcată de trecerea de la polipticele monumentale dominate de negrul absolut, către noile pânze în care culoarea și lumina se desprind din materie, definind atât o nouă relație între vizual și tactil, cât și un nou capitol în practica artistică a lui Petru Lucaci.
GLORIÆ Art Gallery este situată în centrul istoric al Craiovei, pe str. Alexandru Macedonski nr. 49 și poate fi vizitată în zilele de joi, vineri și sâmbătă între orele 12:00 și 16:00.
–-
Petru Lucaci (n. 1956, Arad) este artist vizual, profesor universitar doctor la Universitatea Națională de Arte București, curator și o figură centrală a managementului cultural din România, ocupând din 2010 funcțiile de președinte al Uniunii Artiștilor Plastici din România și director al Revistei Arta. Este absolvent al Institutului de Arte Plastice Nicolae Grigorescu din București, la Departamentul Pictură, în anul 1982. Are un Doctorat în Arte Vizuale cu tema „Despre Negru” susținut în 2006, iar activitatea sa expozițională cuprinde participări la peste 250 de expoziții de grup în țară și în străinătate, precum și peste 45 de expoziții personale. Practica artistică include pictură, grafică, fotografie, obiect/instalaţie, happening şi noile media. În 2004 a primit Ordinul Meritul Cultural în rang de ofiţer categoria C, iar în 2006, Uniunea Artiştilor Plastici i-a decernat Premiul pentru Excelență.

Recital extraordinar Sonata primăverii
2026-04-29 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
MIERCURI, 29 APRILIE 2026, ORA 19:00 Recital extraordinar SONATA PRIMĂVERII– CRISTIAN PINTILIE (vioară)– MIHAI UNGUREANU (pian)———În program:– Wolfgang Amadeus Mozart: Sonata nr. 26 în Si bemol major– Ludwig van Beethoven: Sonata nr. 5 în Fa major, op. 24, „Sonata Primăverii”– César Franck: Sonata în La major————Inclus în abonament.

Concert Holograf
2026-04-29 19:30 - 21:00 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Holograf te invită la un concert plin de emoție și hituri legendare.
Vino să trăiești live energia unei trupe care a scris istorie în muzica românească.
O seară de neuitat te așteaptă!

––
Din motive independente de vointa noastra, anumite detalii legate de eveniment pot suferi modificari (ora, locatia). Va vom anunta de fiecare data cand acest lucru se intampla si va multumim pentru intelegere.

Lansare de carte Amintiri din Eutopia - Iolanda Mirea
2026-04-30 15:00 - 16:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc organizează joi, 30 aprilie 2026, la ora 15.00, în Holul Expozițional, lansarea volumului 𝑨𝒎𝒊𝒏𝒕𝒊𝒓𝒊 𝒅𝒊𝒏 𝑬𝒖𝒕𝒐𝒑𝒊𝒂, autor Iolanda Mirea.

Evenimentul va fi moderat de Cristina Gelep, asistent de cercetare la Muzeul Cărții și Exilului Românesc.

Alături de autor, la lansarea volumului vor lua cuvântul invitații:
Rodica Ion, scriitor
Cornelia Georgescu, scriitor
Adriana Răducan, profesor.

La eveniment participă elevii clasei a X-a de la Colegiul National „Elena Cuza”, coordonați de prof. Simona Nicu.

𝑨𝒎𝒊𝒏𝒕𝒊𝒓𝒊 𝒅𝒊𝒏 𝑬𝒖𝒕𝒐𝒑𝒊𝒂 este un roman al memoriei, al reamintirii perioadei comuniste cu metamorfozele politice, sociale, identitare ale epocii respective. Se conturează ca un roman care, prin istorii personale, la nivel familial, ne vorbește despre fenomenul global al comunismului și reverberațiile sale pe mai multe planuri, inclusiv în planul personal al emotivității, al unui univers interior supus traumei și neîmplinirii. Personajele conturate poartă cu ele povești de familie dureroase și își scriu propria poveste într-un mediu ostil, dar în care răzbate și un ecou al speranței.

serArte – prezentări despre artă modernă și contemporană
2026-04-30 18:30 - 20:30 | Gloriæ Art Gallery, Str. Alexandru Macedonski, Nr. 49, Craiova, Dolj, România
SerArtele revin la Gloriæ Art Gallery cu un nou modul de inițiere!

Organizăm un set de opt „SerArte” – prezentări și dezbateri menite să ofere o introducere accesibilă în istoria artei și în conceptele fundamentale ale artei moderne și contemporane. Este o inițiativă care îmbină educația cu plăcerea, intelectul cu esteticul și informația cu dezbaterea. Sesiuni vor avea un caracter critic, informativ și interactiv, incluzând exemple relevante din arta europeană și americană. Cadrul explicativ va fi livrat de către Valentin Boiangiu, lector principal în Fine Art, cu o vastă experiență internațională.

Întâlnirile vor avea loc la GLORIÆ Art Gallery (str. Macedonski, nr. 49), în zilele de joi, între orele 18:30–20:30 (cu o scurtă pauză), după următorul calendar:

Subiectele fiecărui curs SerArte:1. O poveste a artei vestice de la pictura rupestră la secolul al XX-lea (30 aprilie)2. Limbajul vizual – Cum să ne uităm la arta modernă și contemporană (7 mai)3. Desenul ca și metodă de expresie și căutare (14 mai)4. Modernism, modernitate și impactul în societate (4 iunie)5. Spiritul revoluționar 1 (11 iunie)6. Spiritul revoluționar 2 (18 iunie )7. Post-Modernism (25 iunie)8. Palimpsest contemporan în arta vizuală (2 iulie)

Taxa de participare: 150 lei/persoană/sesiune. *Ofertă specială pentru toate cele 8 sesiuni: 1000 lei/persoană. Locurile sunt limitate.
Pentru mai multe informații și înscrieri, ne puteți trimite un mesaj.

Iubire dublu distilată
2026-04-30 19:00 - 20:30 | Teatrul pentru copii și tineret Colibri, Calea București, nr. 56, Craiova, Dolj, România
Iubire dublu distilata
Teatrul Colibri Craiova

30 Aprilie 2026 ora 19:00
Într-o gară uitată de lume, în care timpul pare că stă în loc, patru personaje sunt nevoite să petreacă, împreună, o noapte: casiera insolentă și curioasă, bețivul fără parte, dar cu carte, actorul grăbit spre succes și doamna psiholog, al cărei discurs poate fi înțeles doar cu dicționarul în față. Aparent, nu au în comun decât dorința nejustificată de a se agasa unul pe celălat. Dar pe măsură ce orele trec, destinele lor se schimbă radical, iar lucrurile iau o întorsătură așa cum ne place nouă.
De Ion Bogdan Martin. Regia Alin Brancu. Cu Adelina Mihalcea, Emanuel Bighe, Cristina Diaconescu / Livia Taloi, Alin Brancu (toți patru, parte a distribuției unei alte comedii de succes, „Divorț în ziua nunții”).
Recomandat: 12+

Lumina Lina - Grupul Tronos și Ana Nuță
2026-04-30 19:00 - 20:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
LUMINA LINA
– GRUPUL TRONOS SI ANA NUTA –
30 Aprilie 2026 ora 19:00
Teatrul National „Marin Sorescu’ Craiova
O seară de o profundă încărcătură spirituală te așteaptă alături de Grupul Psaltic Tronos al Catedralei Patriarhale, în concertul „Lumină Lină” – un eveniment ce aduce în prim-plan frumusețea autentică a muzicii psaltice.Dirijorul grupului, Arhid. Mihail Bucă, este una dintre cele mai reprezentative voci ale muzicii bizantine din România, apreciat pentru rigoarea artistică, sensibilitatea interpretării și dăruirea cu care transmite fiecare cântare. Prin viziunea sa, repertoriul psaltic capătă profunzime și forță, iar fiecare apariție devine o experiență intensă și memorabilă. Sub îndrumarea sa, Grupul Tronos a susținut numeroase concerte de succes, fiind recunoscut pentru profesionalism și autenticitate.
Cunoscut pentru armoniile impresionante și pentru forța emoțională a interpretărilor, Grupul Tronos reușește de fiecare dată să creeze o atmosferă solemnă, plină de lumină și liniște interioară. Fiecare cântare devine o rugăciune rostită prin sunet, o chemare la introspecție și la regăsirea păcii sufletești.
Invitată specială este Ana Nuță, a cărei sensibilitate artistică și expresivitate completează în mod armonios această experiență muzicală unică.
„Lumină Lină” nu este doar un concert, ci o trăire – o întâlnire între artă și credință, între glas și suflet, menită să rămână în inimile celor prezenți mult timp după ce ultimele acorduri se sting.

Concert Brahms – dirijor: Cristian Mandeal
2026-04-30 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
JOI, 30 APRILIE 2026, ORA 19:00 BRAHMSORCHESTRA SIMFONICĂ A FILARMONICII „OLTENIA” DIRIJOR: CRISTIAN MANDEAL SOLISTĂ: OXANA CORJOS (pian)————În program:Johannes Brahms:– Concertul nr. 1 în Re minor pentru pian și orchestră, op. 15– Simfonia nr. 1 în Do minor, op. 68————Inclus în abonament.

Primăvara Ad Libitum 26
2026-05-01 20:00 - 21:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Ad Libitum Voices urcă pe scena Teatrului Național din Craiova, pe 1 mai 2026, cu un concert dedicat iubirii, primăverii și emoției autentice.
Ajuns la al treilea turneu de primăvară, spectacolul „Primăvara Ad Libitum” marchează extinderea turneelor organizate de echipa Ad Libitum Voices, într-un an în care proiectul va ajunge în mult mai multe orașe din România. Romantismul care i-a consacrat ca cel mai viral grup vocal din Europa de Sud-Est se regăsește din plin în acest concert special.
Piese legendare precum „Il Mondo”, “Volare”, sau „Vivo per Lei” sunt reinterpretate într-o manieră unică, inconfundabilă Ad Libitum Voices, într-o seară plină de eleganță, energie și nostalgie.
Biletele VIP – Meet the Talent, cu acces backstage după concert și experiențe foto & video exclusive, sunt în număr limitat.
Acces: 19:15 | Show: 20:00Data: 1 mai 2026Locația: Teatru Național, Craiova
Te așteptăm să sărbătorim primăvara împreună!

Elefănțelul curios
2026-05-02 18:00 - 19:30 | Teatrul pentru copii și tineret Colibri, Calea București, nr. 56, Craiova, Dolj, România
ELEFĂNȚELUL CURIOS (3+)
după Rudyard Kipling
Scenariul și regia: Geo Balint
Scenografia: Tomos Tunde
Muzica și versurile: Marin Fagu
Distribuția: Oana Stancu, Geo Dinescu, Robert Iovan, Adriana Ioncu, Daniel Mirea, Alla Cebotari, Marin Fagu, Ionica Dobrescu, Cosmin Dolea

Biletele se pot procura de la Agenția Teatrului Colibri, tel.: 0251.412.473.
Preț bilet: 13 lei / pers.
După începerea spectacolului, accesul în sală nu mai este permis! Persoanele care au bilete și întârzie le pot reprograma.

Cei trei asasini
2026-05-02 19:00 - 20:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Un spectacol ucigător de comic în care o soție, un amant și un soț pun la cale să se omoare unul pe celălalt.
Un trio neajutorat în care nimeni nu știe cine pe cine urăște, cine pe cine iubește și cine poate comite cu adevărat o crimă.
Barbara, o femeie naivă și foarte atrăgătoare, nu se poate hotărî dacă să rămână cu Tom, soțul ei, un bărbat onest și neîndemânatic, cu care este căsătorită de mulți ani, sau să-l părăsească pentru Jerry, dentistul ei incredibil de irezistibil.
Totul se petrece într-o cameră de hotel în care nefericiții asasini se vor împiedica reciproc iar încercările de a se omorî unul pe celălalt eșuează de fiecare dată în mod hilar.
O comedie cu ritm, suspans și răsturnări de situații, o comedie care te va ține cu sufletul la gură și te va „asasina” de râs până la final.***
CEI TREI ASASINIAdaptare de Mihai Bendeac după „Crimă la Howard Johnson” de Ron Clark și Sam Bobrick
Distribuție:Mihai Bendeac – Jerry JohnsonAnca Dinicu – Barbara MillerVlad Drǎgulin – Tom MillerVlad Pasencu – pianist de serviciu
Regie: Mihai Bendeac
Scenografie: Raluca Pascu
Costume: Hilke Muslim
Muzicǎ: Mihnea Irimia
Lumini: Traian Marin
Concept vizual: Alexandru Sterian

Bucătăria Familiei Balaur
2026-05-03 11:00 - 12:00 | Teatrul pentru copii și tineret Colibri, Calea București, nr. 56, Craiova, Dolj, România
Bucătăria Familiei Balaur (3+)
Dramatizare de Ana Cucu – Popescu, după povești de Adina Rosetti, regia Delia Gavlițchi, scenografia Tomos Tünde, muzica Adrian Cimpoeșu, cu actorii Oana Stancu și Marin Fagu.
„Spectacolul urmărește joaca dintre părinți și copii și oferă metode de utilizare a ludicului în parenting. Când este ultima dată când te-ai jucat cu copilul tău, din tot sufletul, renunțând la barierele impuse de condiția de adult? Sper ca tot mai multe bucătării să fie pline de făină după acest spectacol.“ (Delia Gavlițchi, regizoare)
📍 Biletele se pot procura de la Agenția Teatrului Colibri. Preț bilet: 13 lei / pers.
Mai multe informații se pot obține la tel.: 0251.412.473.
❗ După ora începerii spectacolului, accesul în sală nu mai este permis! Persoanele care au bilete și întârzie le pot reprograma la următoarele spectacole.

Primăvara - Concert Tudor Gheorghe
2026-05-04 19:00 - 21:00 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Primăvara – Concert Tudor Gheorghe
Legenda continuă cu o nouă primăvară de excepție, un concert luminos, exuberant, primăvăratec, cu forța celebrilor salcâmi!
Acest nou concert este desfășurat alături de Corul și Orchestra Concertino și Dirijorul Marius Hristescu.

Corul și Orchestra ConcertinoOrchestrator și Dirijor: Marius Hristescu

Expoziție bilaterală de fotografie România – Grecia „Natură, Cultură și Viață”
2026-05-05 18:00 - 19:30 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește marți, 5 mai 2026, la ora 18.00. vernisajul expoziției itinerante bilaterală de fotografie ICC România – Grecia „Natură, Cultură și Viață”, având ca motto: Să împărtășim valori și credințe sufletești pentru un parteneriat constructiv.
Evenimentul este organizat de Clubul Rotary Craiova, Asociația Artiștilor Fotografi „Dacia Malvensis” și Uniunea Ziariștilor Profesioniști – Filiala Dolj „Tudor Arghezi”, sub egida Consiliului Județean Dolj, Primăriei Craiova, Direcției Județene de Cultură Dolj și Bibliotecii Județene „Alexandru și Aristia Aman”.
Moderatoarea evenimentului va fi Andrada Cojocaru, președinte al Filialei Dolj „Tudor Arghezi” – Uniunea Ziariștilor Profesioniști.
Acest festival de fotografie, născut dintr-un dialog între țărmurile României și ale Greciei, este un proiect la care participă artiști profesioniști și amatori, susținuți de Cluburile Rotary din ICC România–Grecia.
Expoziția este însoțită de un catalog trilingv și materiale editoriale. Tema centrală o reprezintă legătura dintre România și Grecia, între culturi și conștiințe, cu dorința de a naște parteneriate și de a purta mai departe această poveste în alte orașe.
Fotografiile ce fac parte din expoziție devin pași într-un parcurs emoțional — păduri care respiră amintiri, ape care poartă tăcerea locurilor, flori fragile și peisaje rănite, toate coexistând într-un dialog sincer între frumusețe și avertisment.
La vernisajul expoziție „Natură, Cultură și Viață” vor lua cuvântul:
✓Gabriel Vlăduț – Președinte din trecut Rotary Craiova, inițiatorul expoziției itinerante;
✓Celestin Agache – Președinte Rotary Craiova;
✓Sever Ciubucă – Coordonator ICC România–Grecia;
✓Christina Kartsiotou – ICC Grecia–România, și un critic de artă.
Seara va fi însoțită de acordurile calde ale naiului, în interpretarea Alessiei Vânturici.
